text: X.
  Inter ista adeò laeta auspicia libertatis, Romae nobiles aliquot adolescentes, praeter Vitellios, Aquilios, aliosque, ipsius etiam Bruti filii, Tiberius Titusque, clam de reducendis in urbem Tarquiniis consilium ineunt. Caussa praecipuè ista, quod sub liberrimo unius, quam immotarum legum imperio, melius cum Republ. agi existimarent; Regem esse hominem, esse gratiae locum, esse beneficio; & irasci & ignoscere posse; at leges rem surdam & inexorabilem esse; nihil laxamenti, nec veniae habere, si modum excesseris. In quo quidem ratio eos fugit Melius enim constantiae legum, quam arbitrio hominum judicia permittuntur.